Glossario de terminos magic in Harry Potter

Isto es un glossario pertinente al serie de libros de Harry Potter. Hic on pote trovar le lemmas original in anglese e lor signification. Pois que le libros non ha ancora essite publicate in interlingua, le traductiones in iste lista son solmente propositiones pro un eventual version official futur.

 Medios de Transporto 

 Floo network & Floo powder 
Pulvovia e Transpulvere es un systema que permitte de ir, e communicar, per medio de focares con le empleo de un pulvere particular, inventate per Ignatia Wildsmith (1227 – 1320).

Un foco in le qual iste pulvere magic es jectate, deveni verde, ergo active pro le passage de magos. Proque un focar pote esser utilisate como via de transporto, o communication, illo debe esser connectite al systema incantate de conducturas fumari, sub le administration del Ministerio de Magia. Pro esser transportate de un focar a un altere, le viagiator debe: prender un pugnata de pulvere magic, penetrar in le focar, pronunciar multo clarmente le destination desiderate, e jectar le pulvere a su pedes. Il es in vice sufficiente inserer le capite in le camino, sin besonio de entrar con tote le corpore, pro communicar de casa in casa, e non mover se.

 Portkey 
Un Claviporto es un medio de transporto alternative al Apparition, consistente in un objecto commun de tote le dies, incantate per le sortilegio Portus, pro facer que ille qui lo tange es teleportate in un loco predefinite.

Potiones
Polyjuice Potion
Potion Polynectare (semilitteral); Potion Polysucco (litteral) servi a donar a un persona le aspecto physic de un altere persona, durante un hora. Le production es longe e elaborate, e pote absorber usque a un mense de tempore. Le ingrediente final es un parte (solitemente un capillo o un pilo) del persona de qui le persona qui bibe le potion vole assumer le apparentia.

Veritaserum
Veritaserum es le sero de veritate le plus potente al mundo; de facto illo pote, con solmente tres stillas, facer dicer tote le veritate a qui lo bibe; on respondera spontaneemente a omne demanda facite, etiam re su secretos le plus intime. Illo es incolor e inodor, como aqua pur, rendente lo ancora plus periculose. Le ingredientes son: Sirop de Helleboro, Sanguine de Salamandra, Mandragola, Dentes de Serpente, Asphodelo, Artemisia.

 Biber e vivandas 

 Butterbeer 
Butyrobira es un bibitura preferite per magos de omne etate. Illo es preparate con bira blonde a pression, butyro fuse, ovos, saccharo, e clavos aromatic. Illo pote esser servite sia calide que frigide, e in in ambe casos le bibitura resultara refrescante.

Un effecto de inebriation es describite in elfos, ma non in humanos, ben que ante un festa del professor Horace Slughorn, Harry Potter pensa que ille va vider que occurrera inter Ron Weasley e Hermione Granger ‹sub le influentia del butyrobira›J.K. Rowling, Harry Potter and the Half-Blood Prince, Bloomsbury, London, 2005, capitulo 14, "Felis Felicis", p. 265 (pp. 283-284 in le edition statounitese de Scholastic): "Harry supposed he would just have to wait to see what happened under the influence of Butterbeer in Slughorn's dimly lit room on the night of the party.".

 Bertie Bott's Every Flavour Beans 
Fabettas Omne Aroma de Bertie Bott son le confectos le plus amate per le juvenes, pois que illos son, como dice le nomine, aromatisate con tote le sapores. Quando on mangia uno, on non sape que typo de aroma on habera, del bon regalissia al disgustose vomito.

Le Fabettas Omne Aroma son vendite in le confecteria Honeydukes de Hogsmeade, e in le traino Expresso de Hogwarts.

 Inclassificate 

 Sorting Hat 
Le Cappello de Assortir es un cappello ancian e lacerate que assorti le studentes del prime anno de Hogwarts in quatro domos: Hufflepuff, Slytherin, Ravenclaw, e Gryffindor.

Cata anno in le prime die del anno scholar de Hogwarts le cappello canta un nove canto (que illo mesme ha componite) al nove studentes pro explicar le quatro domos e le differente typos de studentes que cata domo ha. Pro exemplo, quando Harry era un nove studente in Harry Potter e le Petra Philosophal (le prime libro del serie), le cappello cantava iste verso super Ravenclaw:

 Referentias 
Categoria:Harry Potter